આ પવિત્ર દિવસે વર્ષીતપના તપસ્વીઓ પારણા કરવા માટે પાલીતાણા મુકામે સગાસંબંધીઓ સાથે આવે છે. વર્ષીતપની તપશ્ચર્યામાં એક દિવસ નકોરડો ઉપવાસ અને એક દિવસ બેસણું (બે ટંકનું ભોજન) એ રીતે આખા વર્ષનું તપ કરવાનું હોય છે. આ દિવસે તપસ્વીઓ શ્રી શત્રુંજય તીર્થ ઉપર જઈ આદીશ્વર દાદાની ઈક્ષુરસ (શેરડીનો રસ)થી પ્રક્ષાલપૂજાનો લાભ લઈ પાલીતાણામાં પારણું કરે છે. આ દિવસે આશરે 1 લાખ જેટલા યાત્રિકો પાલીતાણા આવે છે. પારણાની વ્યવસ્થા શેઠ આણંદજી કલ્યાણજી પેઢી દ્વારા કરવામાં આવે છે.